Rikunarita-ORG/Wikinium huggingface dataset:
# Հեղուկ խմոր[խմբագրել | խմբագրել կոդը]

Պատրաստի հեղուկ խմոր
**Հեղուկ խմոր**, որոշ կերակուրների պատրաստման համար նախատեսված խմորի տեսակ, որի մեջ թաթախում են սնունդը այն տապակելուց առաջ։ Այն պատրաստելու համար խառնում են ալյուրը ձվի հետ և կաթ կամ այլ հեղուկ են ավելացնում մինչև խյուսաձև կազմություն ստանալը։

Հեղուկ խմորի հիմնական բաղադրիչներն են ալյուրը, ձուն (երբեմն սոդա են ավելացնում)։ Հաճախ որոշակի համ տալու համար հեղուկ խմորին ավելացնում են խմորիչ։ Ցանկալի կազմություն ստանալու համար ավելացնում են կաթ կամ ավելի հազվադեպ ջուր։ Հաճախ մսային կամ ձկնային ուտեստների պատրաստման ժամանակ կաթի տեղը ավելացնում են գարեջուր։ Ստացված կիսահեղուկ խառնուրդի մեջ թաթախում են սնունդի կտորները և տապակում ձեթի մեջ, ինչի արդյունքում ուտեստը գեղեցիկ և ախորժալի կեղևով է պատվում։

Հեղուկ խմորի գլխավոր ցուցանիշը նրա մածուցիկությունն է։ Կախված պատրաստվող կերակուրից և կեղևի ցանկալի հաստությունից հեղուկ խմորը  կարող է լինել համեմատած ավելի թանձր կամ ավելի ջրալի։ Մածուցիկության աստիճանը որոշելու համար հեղուկ խմորի մեջ գդալ են թաթախում և հետևում, թե ինչքան արագ է նրանից հոսում հեղուկը։

Հեղուկ խմորը լինում է քաղցր, անալի, աղի։ Որոշակի համ տալու համար նրա մեջ կարող են ավելացնել տարբեր համեմունքներ, կանաչեղեն։

## Կիրառումը

Հեղուկ խմորի մեջ տապակված ձուկՀողուկ խմորը կարող է օգտագործվել ոչ միայն սնունդը թաթախելու և տապակելու համար։ Այն որպես հիմք օգտագործվում է նրբաբլիթներ, ձիթաբլիթներ, տարբեր պուդինգներ պատրաստելու համար։

## Նշումներ

Ռուսերեն հեղուկ խմորը կոչվում է *кляр* (ֆրանս. *clair՝* «հեղուկ» բառից), ֆրանսերեն *pâte à frire*՝ այսինքն «տապակելու համար խմոր», անգլերեն batter՝ բառացիորեն «խառնուրդ»։

## Արտաքին հղումներ

* Ձկան պատրաստելու համար հեղուկ խմորի բաղադրատոմսը Արխիվացված 2015-02-14 Wayback Machine
# Ծովերի տիրակալը

| **Ծովերի տիրակալը** |
| --- |
| Ժանր | sageuk?, էքշն սերիալ, ռոմանտիկ դրամա և ողբերգություն |
| Երկիր |  Հարավային Կորեա |
| Լեզու | կորեերեն |
| Գլխավոր դերերում | Choi Soo-jong?, Chae Shi-ra?, Սոնգ Իլ Գուկ և Soo Ae? |
| Եթերաշրջանների քանակ | 1 |
| Սերիաների քանակ | 51 |
| Էկրաններին է | նոյեմբերի 24, 2004-ից մայիսի 25, 2005-ը |
| Հեռուստաալիք | KBS2 |
| Ընկերություն | Kim Jong-hak Production? |
| Դիստրիբյուտոր | Կորեայի հեռարձակման համակարգ |
| Նախորդ | Second Proposal? |
| Հաջորդ | Resurrection? |
| Պաշտոնական կայքէջ |

«**Ծովերի տիրակալը**» (կոր.՝ 해신, 海神), հարավկորեական հեռուստասերիալ, որը նկարահանվել է Չխվե Ին Խոյի «Hae-sin» պատմվածքի հիման վրա։ Ֆիլմում ներկայացվում է 9-րդ դարում Կորեայում կատարվող իրադարձությունների և մի զորապետի մասին։ Սերիալը թողարկվել է 2004 թվականի նոյեմբերի 24-ից KBS2 հեռուստաընկերությամբ։

## Ստեղծում

Զորապետ Չան Բոգոն եղել է իրական անձ։ Նրան հաջողվել է ոչնչացնել Դեղին ծովի ծովահենությունը։ Չան Բոգոյի գլխավոր ծովային բազան տեղակայված էր Չոլլա Նամդո նահանգի Քվանդո կղզում և կոչվում էր Չհոնհեջին։ Չան Բոգոն մի քանի տասնամյակ պահպանում էր Սիլայի առևտրային հարաբերությունները Տանյան Չինաստանի և հեյանական Ճապոնիայի հետ։ Չան Բոգոն 846 թվականին դավադրության արդյունքում սպանվել է։

Ֆիլմը նկարահանվել է Վանդո գավառում, Հարավային Ջոլա նահանգում, ութ ամսում։

## Սյուժե

Սերիալի սյուժեի հիմքում ընկած է զորահրամանատար Չան Բոգոյի պատմությունը, որը ստրուկից դարձել է Միավորված Սիլայի պետության նավատորմի հրամանատար։ Նա պայքարում է ծովահենության դեմ Հարավային ծովի ջրերում, ինչպես նաև մրցակցում է տիկին Ջամիի հետ առևտրի մեջ։ Նրա լավագույն ընկերը՝ Հյոն Ջանգը, օգնում է նրան նվաճել «ծովերի տիրակալ» մականունը։ Սակայն, Չոն Հվա անունով աղջկա հանդեպ ընկերների ունեցած սերը նրանց դարձնում է թշնամիներ։

## Դերերում

* Չխվե Սու Չժոն — *Չան Բոգո*
* Չխե Սի Ռա — իշխանուհի Ջամի
* Սոն Իլ Գուկ— Հյոն Ջանգ
* Սու Է — *Չոն Հվա*

Ֆիլմում նաև նկարահանվել են Լի Չժե Յոնը, Պե Սու Բինը, Կան Սոն Փխիլը, Սո Բոմ Սիկը և այլն։

## Վարձույթ

Սերիալը ցուցադրվել է 8 երկրներում։ Ցուցադրությունից ստացված շահույթը կազմել է 1,8 մլն ԱՄՆ դոլար։

## Մրցանակներ և անվանակարգեր

KBS հեռուստաալիքի 2005 թվականի մրցանակ՝

* Բարձր մրցանակ դերասան Չխվե Սու Չժոնին
* Մրցանակ դերասանուհի Սու Էին
* Մրցանակ դերասան Սոն Իլ Գուկին
* Մրցանակ դերասան Սոն Իլ Գուկին՝ հայտնիության համար
* Մրցանակ լավագույն զույգ Սոն Իլ Գուկին և Սու Էին

2005 թվականին արժանացել է Էմմի միջազգային մրցանակի։

* Ասիայի, Աֆրիկայի և հյուսիսային շրջանի լավագույն դրամատիկական սերիալ։

2006 թվականին արժանացել է Սեուլյան միջազգային դրամատիկական մրցանակի՝

* լավագույն դրամատիկական սերիալ
* Լավագույն օպերատոր — Քիմ Սին Հվան

## Ծանոթագրություններ

## Արտաքին հղումներ

* «Ծովերի տիրակալը» կորեական ֆիլմերի բազայի տվյալներում (անգլ.)
* twitchfilm.net (անգլ.)
# Մանոհլա Դարգիս[խմբագրել | խմբագրել կոդը]

| Մանոհլա Դարգիս |
| --- |
| Ծննդյան թիվ՝ | ապրիլի 7, 1961(1961-04-07) (65 տարեկան) |
| Ծննդավայր՝ | ԱՄՆ |
| Քաղաքացիություն՝ |  ԱՄՆ |
| Մասնագիտություն՝ | լրագրող և կինոքննադատ |
| IMDb։ | ID 5335440 |

**Մանոհլա Դարգիս** (անգլ.՝ **Manohla Dargis**, ապրիլի 7, 1961(1961-04-07), ԱՄՆ), ամերիկացի կինոքննադատ։ Նա Էնթոնի Օլիվեր Սքոթի հետ միասին եղել է «Նյու Յորք Թայմս» ամերիկյան օրաթերթի գլխավոր կինոքննադատներից։ Նա հինգ անգամ արժանացել է Պուլիտցերյան մրցանակի քննադատության համար։

## Կենսագրություն

Դարգիսը մեծացել է Մանհեթենի արևելյան գյուղում, կանոնավոր կինոթատրոն այցելելու շնորհիվ սեր է առաջացել դեպի կինոն։ Նա ավարտել է Hunter քոլեջի ավագ դպրոցը և 1985 թվականի հունվարին Նյու Յորքի պետական համալսարանում ստացել է գրականության բակալավրի աստիճան։ Դարգիսը Նյու Յորք համալսարանի ավարտական դպրոցի կողմից ստացել է արվեստի վարպետ կինոյի ուսումնասիրություններում։ Դարգիսը ամուսնացել է գինու փորձագետ Լու Ամդուրի հետ 1994 թվականին։ Նրանք ապրում են Լոս Անջելեսում։

## Կարիերա

Նախքան «Նյու Յորք Թայմս» օրաթերթի կինոքննադատ լինելը Դարգիսը առաջ եղել է «Լոս Անջելես Թայմս» թերթի գլխավոր կինոքննադատը, «LA Weekly» թերթի կինոնկարի խմբագիրը և «The Village Voice» շաբաթաթերթի կինոքննադատը։ Նրա աշխատանքը ընդգրկվել է մի շարք գրքերում, որոնք հրատարակվել են Ամերիկայի գրադարանում։
Նա գրել է մենագրություն բրիտանական կինոյի ինստիտուտի համար, Քուրտիս Հենսոնի «Լոս Անջելեսի գաղտնիքները» ֆիլմի մասին և զբաղեցրել է Լոս Անջելեսի կինոքննադատների ասոցիացիայի նախագահի և փոխնախագահի պաշտոնը։
2012 թվականին Դարգիսը Purchase քոլեջից ստացել է Nelson A. Rockefeller մրցանակ։ Այս մրցանակը շնորհվում է այն անհատներին, ովքեր առանձնացել են արվեստի բնագավառում իրենց ներդրումներով։ Մեթ Բարոնը 2013 թվականին նրան անվանել է բոլոր ժամանակների ութերորդ մեծագույն կինոքննադատ։ Նա նաև 2013, 2015, 2016, 2018 և 2019 թվականներին քննադատության համար Պուլիտցերյան մրցանակի եզրափակիչի մասնակից է եղել։

## Ծանոթագրություններ
# Box Office Mojo

| Box Office Mojo  |
| --- |
|  |
| boxofficemojo.com​(անգլ.) |
| Տեսակ | ֆիլմերի տվյալների բազա և բիզնես ձեռնարկություն |
| Երկիր |  ԱՄՆ |
| Լեզու | անգլերեն |
| Սեփականատեր | Ամազոն |
| Մայրական ընկերություն | Internet Movie Database |
| Բացված | 1999 |
|  Box Office Mojo Վիքիպահեստում |

**Box Office Mojo**, 1999 թվականին ստեղծված կայք է, որը սիստեմատիկ հետևում է շահույթի շրջանառությանը։ Box Office Mojo-ն գնվել է Internet Movie Database-ի կողմից և պատկանում է Amazon.com-ին։ Կայքը լայնորեն օգտագործվում է որպես կինոարդյունաբերության տվյալների աղբյուր։ 2014 թվականի հոկտեմբերի 10-ին կայքի URL-ն հղվել էր Amazon-ի IMDB.com կայքին, սակայն էջը հաջորդ օրը վերադարձավ նախկին տեսքին՝ առանց ոչ մի բացատրության։

## Պատմություն

Բրենդոն Գրեյը ստեղծել է կայքը 1999 թվականին։ 2002 թվականին Գրեյը համագործակցել է Շոն Սոլսբերիի հետ և կայքի ընթերցողների թիվը հասել է մոտավորապես 2 միլիոնի։ 2008 թվականի հուլիսին կայքը գնվել է Amazon.com-ի և դրա մասնաճյուղ Internet Movie Database-ի կողմից։

2002-2011 թվականներին կայքը ուներ ֆորումներ, որը շատ հայտների երկրպագուների շրջանում։ Այդ ժամանակ կայքում կային տարբեր ֆիլմերի վիդեոխաղեր, վիկտորինաներ և տեստեր, սակայն դրանք անհայտ պատճառներով հետաձգվեցին։ Box Office Mojo ուներ ավելի քան 16,500 գրանցված օգտատերերով ֆորումներ։ 2011 թվականի նոյեմբերի 2-ին ֆորումները պաշտոնապես փակվեցին, ինչպես նաև օգտատերերի հաշիվները և նրանք հրավիրվեցին IMDb կայք, չնայած որ այնտեղ նույն պայմանները չկային։

## Box Office Mojo International

Box Office Mojo International-ը տեղեկացնում է Ավստրալիայի, Չեխիայի, Ֆրանսիայի, Գերմանիայի, Ճապոնիայի, Լիտվայի, Նիդերլանդների, Ֆիլիպինների, Նորվեգիայի, Ռուստաստանի և ԱՊՀ-ի, Հարավային Կորեայի, Թայվանի, Մեծ Բրիտանիայի և Հնդկաստանի սպասվող ֆիլմերի թողարկման ծրագրերը։

## Վերահղում IMDb-ին, հոկտեմբեր, 2014

2014 թվականի հոկտեմբերի 10-ին Box Office Mojo-ի էջը վերահղվեց IMDb-ի կայքէջին, սակայն հետ փոխվեց հաջորդ օրը։

Փակման մասին հարցերը ուղղված IMDb-ի և Amazon-ի ներկայացուցիչներին մնացին անպատասխան։ Ոչ Բրենդոն Գրեյը, ով ստեղծել էր կայքը, սակայն լքել էր այն, և ոչ էլ Ռեյ Սաբերսը՝ կայքի օպերատորը չարձագանքեցին։ Ռեյ Սաբերսը իր Թվիթթերի կայքում ասաց կայքի վերադարձի մասին, սակայն նաև ասաց, որ չի պատասխանելու փակման հետ կապված հարցերին։ Սաբերսը յոթ ամիս անց լքեց կայքը։

## Ծանոթագրություններ

## Արտաքին հղումներ

* Պաշտոնական կայքէջ
# Twitch[խմբագրել | խմբագրել կոդը]

|   |
| --- |
|  |
| twitch.tv​(անգլ.)​(դան.)​(գերմ.)​(իսպ.)​(ֆր.)​(իտալ.)​(հունգարերեն)​(նիդեր.)​(նորվ.)​(լեհ.)​(պորտ.)​(ռում.)​(սլովակ.)​(ֆին.)​(շվեդ.)​(վիետ.)​(թուրքերեն)​(չեխ.)​(բուլղ.)​(ռուս.)​(թաի.)​(ճապոներեն)​(կոր.) |
| Տեսակ | live streaming service? |
| Երկիր |  ԱՄՆ |
| Շտաբ կայան | Սան Ֆրանցիսկո, Կալիֆոռնիա, ԱՄՆ |
| Սեփականատեր | Twitch Interactive? |
| Հեղինակ | Emmett Shear?, Kyle Vogt?, Michael Seibel? և Justin Kan? |
| Բացված | հունիսի 6, 2011 |
|  Twitch (service) Վիքիպահեստում |

**Twitch**, տեսահեռարձակող ծառայություն, մասնագիտակցված համակարգչային խաղերի թեմատիկայով, այդ թվում գեյմփլեյների և կիբեռսպորտային առաջնությունների հեռարձակում։ Twitch պլատֆորմում տեսանյութեր կարելի է տեսնել ինչպես իրական ժամանակով, այնպես էլ որոնման միջոցով։ Twitch-ը պատկանում է Twitch Interactive-ին, որն էլ Amazon-ի դուստր ընկերություն է։ Սերվիսը ստեղծվել է 2011 թվականին, առանձին justin.tv-ի նմանատիպ սերվիսից, որը ուներ ավելի լայն թեմատիկա։ Բացի համակարգչային խաղերից, Twitch-ում հանդիպում են տարբեր թեմաների հեռարձակումներ, օրինակ՝ երաժշտական ելույթներ կամ պոկերի առաջնություններ։

## Պատմություն

Թեմատիկայի ընդլայնման և լավագույն դրամայնացման համակարգի ստեղծման հետ կապված, ստեղծվեց Twitch Media Group-ը, որում ընդգրկվեցին՝ Ջոնաթան Սիմպսոն-Բինտը, Կիմ Նելսոնը, Էնդի Սվենսոնը և Քրիսիտիան Գրուշկինը։ Կայքում տրամադրվում է վճարովի բաժանորդագրություն, որը նախատեսված է հեղինակների համար ովքեր ցանկանում եմ գումար վաստակել իրենց ալիքի միջոցով։

Հեռարձակման ֆունկցիան ներառված է Origin թվային դիստրիբուտի խաղերի վրա
։

Twitch-ը դարձել է WORLD CYBER GAMES 2012-ի պաշտոնական հեռարձակող ալիքներից մեկը։

League of Legends Championship Series-ի ժամանակ առաջնության մասնակիցները հեռարձակում էին իրենց մարզումները, դրանով իսկ ստեղծելով յուրօրինակ շոու։

Այն բանից հետո երբ Twitch.tv-ին իր հայտիությամբ անցավ Justin.tv, ընկերությունը որոշեց փոխել անունը և այն սկսեց կրել Twitch Interactive անունը։ Այդ նույն տարում Amazon ընկերությունը 970 միլլիոն դոլլարով գնեց սերվիսը։

Twitch-ի լսարանը իր պատմության ընթացքում շարունակաբար աճել է՝ արդեն 2013 թվականի հոկտեմբերին Twitch-ը ուներ 45 միլլիոն օգտատերեր։ 2018 թվականին Twitch-ը հայտնեց ավելի քան 2 միլլիոն ստրիմերների և 15 միլլիոն օգտատերերի մասին։

## Լսարան

Արդեն 2011 թվականի փետրվարին կայքի լսարանը հասել էր 15 միլլիոն խաղացողներ ամիսը։ Ունիկալ այցելողների թիվը գերազանցում է ամիսը 45 միլլիոնը։ Լսարանը ընդգրկում է 18-ից 34 տարիքային մարդկանց։ 2012 թվականի հոկտեմբերին կայք այցելել էին 20 միլլիոն մարդ, իսկ 2013 թվականի օգոստոսին այդ թիվը հասավ 45 միլլիոնի։

## Ապահովվող պլատֆորմներ

Twitch-ը հասանելի է ցանկացած դիտարկիչով այցելության համար, ինչպես նար կան հատուկ հավելվածներ iOS և Android և անհատական համակարգիչների համար։

Նաև կան ոչ պաշտոնական ծրագիր՝ livestreamer-ը, որը թույլ է տալիս, դիտել հեռարձակումները առանց դիտարկչի։

## Ծանոթագրություններ

## Արտաքին հղումներ

* twitch.tv
* socialblade.com — Twitch-ի ալիքների վարկանիշը և վճակագրությունը
# Amazon Games Orange County

| **Amazon Games Orange County** |
| --- |
| Տեսակ | տեսախաղեր մշակող |
| Հիմնադրված է | 2007 |
| Վայր | Իրվայն, Օրինջ շրջան, Կալիֆոռնիա, ԱՄՆ |
| Երկիր |  ԱՄՆ |
| Արդյունաբերություն | տեսախաղերի արդյունաբերություն |
| Աշխատողների թիվ | 75 մարդ |
| Մայր ընկերություն | Foundation 9 Entertainment? և Amazon Game Studios |
| Նախկին | Shiny Entertainment? և The Collective? |
| Սեփականատեր | Ամազոն |

**Double Helix Games**, ամերիկյան ընկերություն, որը զբաղվում է համակարգչային խաղերի մշակմամբ։ Հիմնադրվել է 2007 թվականի The Collective և Shiny Entertainment ընկերությունների միացումից։ Ընկերության առաջին խաղը դարձավ Silent Hill։ Homecoming-ը, որը նախատեսված էր PlayStation 3, Xbox 360 և PC համար։

2014 թվականի փետրվարի 5-ին Double Helix-ը գնվեց Amazon.com-ի կողմից, դառնալով Amazon Game Studios-ի մաս։

## Ընկերությունների ցանկ

|  |  |  |
| --- | --- | --- |
| *UFOs love COWs* | Android | 2014 |
| *Strider* | Xbox One / Xbox 360 / PlayStation 4 / PlayStation 3 / Microsoft Windows | 2014 թվականի փետրվարի 18 |
| *Killer Instinct (Season 1)* | Xbox One | 2013 թվականի նոյեմբեր |
| *Battleship* | Xbox 360 | 2012 |
| *Green Lantern: Rise of the Manhunters* | PlayStation 3 / Wii / Xbox 360 | 2011 |
| *MX vs. ATV Reflex* | Microsoft Windows | 2010 |
| *Front Mission Evolved* | PlayStation 3 / Windows / Xbox 360 | 2010 |
| *G.I. Joe: The Rise of Cobra* | Nintendo DS / PlayStation 2 / PlayStation 3 / PlayStation Portable / Wii / Xbox 360 | 2009 |
| *Silent Hill Homecoming* | PlayStation 3 / Windows / Xbox 360 | 2008 |
| *Harker* | Չեղարկված | 2008 |

## Ծանոթագրություններ
# Պարոդիա[խմբագրել | խմբագրել կոդը]

**Պարոդիա**, ծաղրանմանակում, երգիծաբանության ձև, որը կրկնօրինակում է որևէ ստեղծագործության կամ հաստատության միջավայրը, անձանց և գործառույթները, վերջիններին ծաղրելու նպատակով։ Նեղ իմաստով պարոդիան չափածո կամ արձակ գրված երգիծական բնույթի երկ է։ Պարոդիայի հեղինակը ծիծաղելի ծայրահեղություն կամ այլ միջոցներով արտահայտում է բոլորովին հակադիր մտքեր ու գաղափարներ` օգտագործելով մի այլ գրողի կամ ուղղության համար բնորոշ լեզվի, ոճի, կառուցվածքի բնորոշ գծերը։ Պարոդիայի օրինակ է Միքայել Նալբանդյանի «Հիմի է՞լ խոսենք» բանաստեղծությունը, որը նա գրել է Ռաֆայել Պատկանյանի «Հիմի է՞լ լռենք» բանաստեղծության դեմ։ Կամ նույնը կարելի է ասել Հովհաննես Հովհաննիսյանի «Իմ հայրենիքը տեսե՞լ ես, ասա'...» բանաստեղծության կապակցությամբ։ Եթե Հովհաննիսյանը նկարագրել է հայրենիքի իրական վիճակը հովվերգական պատկերներով, ապա Հովհաննես Թումանյանը, օգտագործելով նրա բանաստեղծության որոշ պատկերներ ու տողեր, ցուցադրում է այն ժամանակվա հայկական գյուղում իշխող սոցիալական անարդարությունների իրական պատկերը։

Հովհաննես Հովհաննիսյան

|  |  |  |
| --- | --- | --- |
|  | Տեսե՞լ ես արդյոք այն բլուրները,
Ուր ճոխ ծաղկում է մշտական գարուն,
Կանաչում թաղված այն այգիները,
Ուր իբրև գոհար խաղողն է հասնում- : |  |

Հովհաննես Հովհաննիսյան

|  |  |  |
| --- | --- | --- |
|  | Տեսե՞լ ես արդյոք այն բլուրները,
Ուր ճոխ ծաղկում է մշտական գարուն,
Ուր թալանում են մերոնք և այլերը,
Ուր հոսում են միշտ արցունք և արյուն- ։ |  |

## Ծանոթագրություններ

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 9, էջ 204)։*  |
# Վիգգո Մորտենսեն[խմբագրել | խմբագրել կոդը]

| **Վիգգո Մորտենսեն** դանիերեն՝ Viggo Mortensen |
| --- |
|  |
| Ծնվել է | հոկտեմբերի 20, 1958(1958-10-20)[…] (67 տարեկան) |
| Ծննդավայր | Watertown, Նյու Յորք, ԱՄՆ |
| Կրթություն | Սենտ Լորենս համալսարան և Watertown High School? |
| Քաղաքացիություն |  ԱՄՆ և Դանիա |
| Մասնագիտություն | կինոդերասան, լուսանկարիչ, բանաստեղծ, գրող, երգիչ, կոմպոզիտոր, նկարիչ, հեռուստատեսային դերասան, կինոպրոդյուսեր, ջազ երաժիշտ, կինոռեժիսոր, սցենարիստ և դերասան |
| Ժանրեր | վեսթեռն |
| Ընտրանի | Far from Men?, Կապիտան Ֆանտաստիկ, Կանաչ գիրք (ֆիլմ), Մատանիների տիրակալը (ֆիլմաշար) և Thirteen Lives? |
| Ծնողներ | հայր՝ Viggo Peter Mortensen?, մայր՝ Grace Gamble Atkinson? |
| Ամուսին(ներ) | Exene Cervenka? |
| Համատեղ ապրող(ներ) | Ariadna Gil? |
| Երեխա(ներ) | Henry Mortensen? |
| Պարգևներ և մրցանակներ |  Բոդիլ պատվավոր մրցանակ ԱՄՆ կինոդերասանների գիլդիայի մրցանակ՝ «խաղարկային կինոյում լավագույն դերասանական կազմ» անվանակարգում «Արբանյակ» մրցանակ Դոնոսիտա պարգև Golden Boot Awards? և Sitges Grand Honorary Award? |
| Անդամություն | Òmnium Cultural? |
|  |

**Վիգգո Մորտենսեն** (անգլ.՝ Viggo Mortensen (հոկտեմբերի 20, 1958(1958-10-20)[…], Watertown, Նյու Յորք, ԱՄՆ), դանիա-ամերիկացի դերասան, պրոդյուսեր, գրող, երաժիշտ, լուսանկարիչ և նկարիչ։ Օսկարի և «BAFTA»-յի եռակի թեկնածու է և «Ոսկե գլոբուս»-ի՝ քառակի թեկնածու։

Մորտենսենի նորամուտը կինոարվեստում սկսվել է «Վկա» ֆիլմով (1985), որից հետո հայտնվել է այնպիսի ֆիլմերում, ինչպիսիք են «Փախչող հնդկացին» (1991), «Կառլիտոյի ուղին» (1993), «Բոսորագույն հոսանք» (1995), «Ցերեկային լույս» (1996), «Տիկնոջ դիմանկարը» (1996), «Զինվոր Ջեյնը» (1997), «Կատարյալ սպանություն» (1998), «Զբոսանք լուսնի վրա» (1999) և «28 օր» (2000).

«Մատանիների տիրակալը» ֆիլմում Արագոնի դերը համաշխարհային ճանաչում բերեց Մորտենսենին։ 2005 թվականին քննադատները նրան գովաբանեցին Դևիդ Քրոնենբերգի «Արդարացված դաժանություն» ֆիլմում դերակատարման համար։ Քրոնենբերգի մեկ այլ ֆիլմում՝ «Eastern Promises», առաջադրվել է Օսկարի՝ «Լավագույն դերասան» անվանակարգում։ 2016 թվականին «Կապիտան Ֆանտաստիկ» ֆիլմում գլխավոր դերակատարման համար ևս առաջադրվել է Օսկարի։ 2019 թվականի հունվարին կրկին առաջադրվել է Օսկարի՝ «Լավագույն դերասան» անվանակարգում («Կանաչ գիրք» ֆիլմ)։

Մորտենսենը հայտնի է նաև որպես նկարիչ, լուսանկարիչ, բանաստեղծ և երաժիշտ։ 2002 թվականին հիմնել է «Perceval Press» հրատարակչական ընկերությունը, որը հրատարակում է սկսնակ նկարիչների և հեղինակների աշխատանքները։

## Կենսագրություն

Մորտենսենը ծնվել է դանիացու և ամերիկացու ընտանիքում։ Մեծացել է Արգենտինայում և Վենեսուելայում ու այդ պատճառով էլ նա տիրապետում է իսպաներենին։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վիգգո Մորտենսեն» հոդվածին։ |
# Երեխա-44

| **Երեխա-44** անգլ.՝ Child 44, ռուս.՝ № 44 և լեհ.՝ System |
| --- |
|  |
| **Երկիր** |  ԱՄՆ  Միացյալ Թագավորություն  Չեխիա  Ռումինիա  Ռուսաստան |
| **Ժանր** | թրիլեր[…], դրամա, միստիկ ֆիլմ և քրեական ֆիլմ |
| **Թեմա** | սերիական մարդասպան և Հոլոդոմոր |
| **Հիմք** | Երեխա-44 |
| **Թվական** | 2015, հունիսի 4, 2015 և ապրիլի 16, 2015 |
| **Լեզու** | անգլերեն |
| **Ռեժիսոր** | Դանիել Էսպինոսա[…] |
| **Պրոդյուսեր** | Ռիդլի Սքոթ, Գրեգ Շապիրո և Michael Schaefer? |
| **Սցենարի հեղինակ** | Ռիչարդ Փրայս և Թոմ Ռոբ Սմիթ |
| **Դերակատարներ** | Թոմ Հարդի[…], Նումի Ռապաս[…], Ջոել Քինաման[…], Գարի Օլդմեն[…], Խավիեր Աթքինս, Մարկ Լյուիս Ջոնս, Ֆարես Ֆարես, Կարել Դոբրի, Ագնեշկա Գրոխովսկա, Յանա Ստրիկովա, Ջեյսոն Քլարք, Ուրսինա Լարդի, Մայքլ Նարդոն, Փեդի Քոնսիդայն, Ֆինբար Լինչ, Նեդ Դեննեհի, Վենսան Կասել, Հանա Ֆրեյկովա, Միխալ Գուլյաշ, Նիկոլայ Լի Կոս, Յարոմիր Նոսեկ, Լորեյն Էշբորն, Քրիստինա Լեյխտովա, Ջոզեֆ Ալթին, Օնդրեյ Մալի, Սեմ Սպրուել, Իվան Գ'Վերա, Տոմաշ Վալիկ, Վացլավ Յիրաչեկ, Պավել Շիմչիկ, Թարա Ֆիցջերալդ, Հեթեր Քրեյնի, Իվան Շվեդոֆ, Յան Անտոնին Դուխոսլավ, Յարոսլավա Սիկտանկովա, Ռոբերտ Յաշկուվ, Չարլզ Դենս, Պետր Վանեկ, Վլաստինա Կունիցկա Սվատկովա, Մարկետա Տաններ, Lukáš Jůza?, Zdeněk Bařinka?, Marie Jansová?, Tomáš Dianiška?, Դևիդ Բոուլս, Magda Weigertová?, Պետրա Լուստիգովա, Ondřej Volejník?, Կլաուդիա Վասեկովա, Բարբարա Լուկեշովա, Մարեկ Դոբեշ, Jakub Frydrych?, Tadeáš Říha?, Petra Navrátilová?, Տոմաս Մեխացեկ, Պրեդրագ Բելաց, Viktorie Hásková?, Սոննի Էշբորն Սերքիս, Andrea Miltner?, Petr Vízdal?, Anssi Lindström?, Flynn Matthews?, Lottie Steer?, Amáta Skalová? և Alexander Stasko? |
| **Օպերատոր** | Ֆիլիպ Ռուսելո և Օլիվեր Վուդ |
| **Երաժշտություն** | Ջոն Էկստրանդ |
| **Մոնտաժ** | Դիլան Թիչենոր և Պիետրո Սկալիա |
| **Պատմվածքի վայր** | ԽՍՀՄ և Մոսկվա |
| **Նկարահանման վայր** | Չեխիա և Պրահա |
| **Կինոընկերություն** | Summit Entertainment |
| **Տևողություն** | 137 րոպե |
| **Բյուջե** | 50 000 000 $ |
| **Շահույթ** | 12 951 093 $ |
| Պաշտոնական կայքէջ |

**«44 երեխա»** (**Child 44**, անգլ.՝ Child 44), 2015 թ-ի թրիլեր, որի ռեժիսորն է շվեդ Դենիել Էսպինոսան։ Ֆիլմը ԱՄՆ-ի, Մեծ Բրիտանիայի, Չեխիայի և Ռումինիայի համատեղ արտադրություն է։ Ֆիլմը նկարահանվել է Թոմ Ռոբ Սմիթի համանուն գրքի հիման վրա։ Գլխավոր դերերում Թոմ Հարդին և Նումի Ռապասն են։ Ֆիլմի դեպքերն տեղի են ունենում ԽՍՀՄ-ում՝ Մոսկվա քաղաքում 1952 թ-ին։ Ֆիլմը մեծ մասամբ նկարահանվել է Պրահայում։ Ռուսաստանում ֆիլմի պրեմիերան նախատեսված է եղել 2015 թ-ի ապրիլի 16-ին, սակայն պրեմիերայից մեկ օր առաջ այն հանվել է ռուսական վարձույթից։

## Դերերում

* Թոմ Հարդի Լեո Դեմիդով
* Նումի Ռապաս Ռաիսա Դեմիդովա
* Ջոել Քինաման Վասիլի Նիկիտին
* Գարի Օլդման գեներալ Նեստերով
* Վենսան Կասել մայոր Կուզմին
* Ջեյսոն Քլարկ Անատոլի Բրոդսկի
* Փադի Քոնսիդին Վլադիմիր Մալեվիչ
* Ջոզեֆ Ալթին Ալեքսանդր
* Ֆարես Ֆարես Ալեքսեյ Անդրեև
* Նիկոլայ Լիկաս Իվան Սուկով

## Ծանոթագրություններ

## Արտաքին հղումներ

* Child 44(անգլ.) ֆիլմը Internet Movie Database կայքում
# Գանմեն (ֆիլմ, 2015)

| **Գանմեն** անգլ.՝ The Gunman |
| --- |
|  |
| **Երկիր** |  Ֆրանսիա  ԱՄՆ  Իսպանիա  Միացյալ Թագավորություն |
| **Ժանր** | թրիլեր, մարտաֆիլմ և քրեական ֆիլմ |
| **Հիմք** | Պառկած սլաքի դիրքը |
| **Թվական** | 2015 |
| **Լեզու** | անգլերեն |
| **Ռեժիսոր** | Պիեռ Մորել |
| **Պրոդյուսեր** | Փիթեր ՄակԱլիս, Ջոել Սիլվեր և Ժան Պատրիկ Մանշետ |
| **Սցենարի հեղինակ** | Փիթ Թրևիս, Դոն Մաքֆերսոն և Շոն Փեն |
| **Դերակատարներ** | Շոն Փեն, Խավիեր Բարդեմ, Ռեյ Ուինսթոն, Իդրիս Էլբա, Ժազմին Տտինկա, Մարկ Ռայլենս, Պետեր Ֆրանցեն, Էմիլիո Բուալե Քոկա, Կառլա Պերես, Փեփ Մուննե, Քլիվ Քերթիս, Դերմոթ Մեռնագան, Նատաշա Կապլինսկի, Փիթեր Բրուք, Դեբորա Ռոսան և Դենիել Ադեգբոյեգա |
| **Օպերատոր** | Ֆլավիո Մարտինես Լաբիանո |
| **Երաժշտություն** | Մարկո Բելտրամի |
| **Մոնտաժ** | Ֆրեդերիկ Տորավալ |
| **Պատմվածքի վայր** | Լոնդոն |
| **Նկարահանման վայր** | Բարսելոնա |
| **Կինոընկերություն** | StudioCanal, Անտոն Մայրաքաղաքային ժամանցի կենտրոն, Canal+, Արծաթե նկարներ և TF1 Films Production |
| **Տևողություն** | 117 րոպե |
| **Բյուջե** | 40 000 000 $ |
| **Շահույթ** | 24 177 137 $ |
| Պաշտոնական կայքէջ |

**«Գանմեն»** (անգլ.՝ The Gunman), սուրսյուժետային մարտաֆիլմ, որի ռեժիսորն է Պիեռ Մորելը։ Նկարահանվել է Ժան Պատրիկ Մանշետի *«Դիրք պառկած հրաձիգի համար»* (ֆրանսերեն՝ La Position du tireur couché) վեպի հիման վրա։ Գլխավոր դերերում խաղում են Շոն Փենը և Իդրիս Էլբան։ Ֆիլմի պրեմիերան ԱՄՆ֊ում տեղի է ունեցել 2015 թվականի մարտի 20-ին, իսկ Ռուսաստանում ֆիլմը էկրան է բարձրացել 2015 թվականի հունիսի 18֊ին։

## Սյուժե

Ջիմ Թերի (Շոն Փեն) անունով միջազգային գործակալը դավաճանում է այն կազմակերպությանը, որում նա աշխատում է, և հիմա նա ստիպված փախչել Եվրոպայով մեկ։

## Դերերում

| Դերասան | Դեր |
| --- | --- |
| Շոն Փեն | Ջիմ Թերիե  Ջիմ Թերիե  |
| Իդրիս Էլբա | Jackie Barnes "Դյուպոնտ"  Jackie Barnes "Դյուպոնտ" «Ինտերպոլ»֊ի հատուկ գործակալ |
| Խավիեր Բարդեմ | Ֆելիկս  Ֆելիկս  |
| Ռեյ Ուինստոն | Ստենլի  Ստենլի  |
| Մարկ Ռայլենս | Կոկս  Կոկս  |
| Ժասմին Տրինկա | Էննի  Էննի  |
| Խետեր Ֆրանցեն | Ռեյնիգեր  Ռեյնիգեր  |
| Մարկ Շարդան |   |
| Ռաչել Լասկար | Կամիլ  Կամիլ  |
| Խավիեր Կապդետ |   |
| Օսկար Ֆորոնդա |   |

## Ստեղծում

### Աշխատանքներ

2013 թվականի հունվարին պարզ դարձավ, որ մարտաֆիլմեր նկարող ֆրանսիացի ռեժիսոր Պիեռ Մորելը բանակցություններ է վարում Շոն Փենի հետ նոր ֆիլմ նկարելու վերաբերյալ, որպեսզի վերջինս ստանձնի գլխավոր դերը։ 2013 թվականի մայիսին Deadline.com-ը հաղորդեց, որ Խավիեր Բարդեմը կխաղա *«Գանման»*-ում։ Հունիսին արդեն պարզ դարձավ, որ ֆիլմում նկարահանվելու է նաև Իդրիս Էլբան, ով կխաղար Ինտերպոլի հատուկ գործակալ֊օպերաշխատող։ Նաև հունիսին Deadline.com կայքը հայտնեց, որ Ռեյ Ուինստոնը միացել է ֆիլմի դերասանական կազմին և կխաղա վարձկան մարդասապանի ուսուցչի դերը։

### Նկարահանումներ

Ֆիլմի նկարահանումները անցկացվել են Բարսելոնայում և Լոնդոնում։

## Ծանոթագրություններ

## Արտաքին հղումներ

* ««Ганмен»»(անգլ.) ֆիլմը allmovie կայքում: